
סדר היום:  

הקמת ועדת משנה למאבק בתאונות הדרכים – בהתאם לסעיף 97כב לתקנון הכנסת
נכחו:

חברי הוועדה:

כרמל שאמה הכהן – היו"ר

רוברט טיבייב

חמד עמאר 

מוזמנים:
חה"כ איתן כבל

חה"כ מרינה סולודקין

ייעוץ משפטי:
עו"ד אתי בנדלר
מנהלת הוועדה:

לאה ורון

קצרנית פרלמנטרית:

טלי רם

הקמת ועדת משנה למאבק בתאונות הדרכים – בהתאם לסעיף 97כב לתקנון הכנסת

היו"ר כרמל שאמה הכהן:

אני פותח את ישיבת ועדת הכלכלה. חברים, אנחנו מעלים את הסעיף הכי חשוב היום בסדר-היום של ועדת הכלכלה, והוא הקמת ועדת משנה למאבק בתאונות הדרכים, זאת בהתאם לסעיף 97כב לתקנון הכנסת. 


כנראה שכל מילה מיותרת לגבי הצורך בוועדת המשנה בנושא חשוב זה, אני מניח שההחלטה תתקבל פה אחד. 



לאה ורון:

קודם תזמין את חברי הכנסת להירשם לוועדת המשנה. 


היו"ר כרמל שאמה הכהן:

ברור. כל חברי הוועדה מוזמנים להירשם כחברים בוועדת המשנה. אנחנו היום רק נקים את הוועדה וכן נבחר את העומד בראשה. לאחר מכן ייקבע ההרכב. 


אם כך, אנחנו מצביעים על הקמת הוועדה. מי בעד הקמת הוועדה, כפי שהוצגה?

הצבעה

בעד – פה אחד

הבקשה להקמת ועדת משנה למאבק בתאונות הדרכים, בהתאם ל סעיף 97כב לתקנון הכנסת, נתקבלה.

היו"ר כרמל שאמה הכהן:

אושר פה אחד. 


לאה ורון:

חברת הכנסת מרינה סולודקין מצביעה במקום חבר הכנסת אלי אפללו; חבר הכנסת איתן כבל מצביע במקום חבר הכנסת עמיר פרץ. 


היו"ר כרמל שאמה הכהן:

סיימנו את השלב של סעיף 97כב לתקנון הכנסת, שזה הקמת הוועדה, ואנחנו עוברים לסעיף 97כב(ג): "יושב-ראש ועדת המשנה ייבחר על-ידי הוועדה הקבועה בשעת הקמתה של ועדת המשנה". 


אני מציע שחבר הכנסת רוברט טיבייב יעמוד בראשות הוועדה. אם למישהו יש הצעה אחרת, יאמר אותה עכשיו או ישתוק עד סוף הקדנציה. מי בעד מינויו של חבר הכנסת רוברט טיבייב לעמוד בראש ועדת המשנה?


רוברט טיבייב:

האם אני יכול גם להצביע?


היו"ר כרמל שאמה הכהן:

אתה יכול גם להצביע. 
הצבעה

בעד – פה אחד

ההצעה למנות את חבר הכנסת רוברט טיבייב לעמוד בראשות ועדת המשנה של ועדת הכלכלה למאבק בתאונות הדרכים, בהתאם לסעיף 97כב(ג), נתקבלה.

היו"ר כרמל שאמה הכהן:

אושר פה אחד.  צאו לדרך. חברים, תירשמו, שהוועדה תהיה פעילה.

לאה ורון:

ברכות, חבר הכנסת טיבייב.


איתן כבל:

ברכות. 


רוברט טיבייב:

תודה.  

היו"ר כרמל שאמה הכהן:

תודה רבה, הישיבה נעולה. 
(הישיבה ננעלה בשעה 13:50).

